**ZA ĽUDÍ** je slovenská centristická politická strana. Pôvodne vznikla okolo bývalého prezidenta SR Andreja Kisku. Strana bola Ministerstvom vnútra SR zaregistrovaná 2. septembra 2019, ustanovujúci snem sa konal 28. septembra 2019. Vo voľbách do Národnej rady SR v roku 2020 získala strana 5,77 % hlasov a stala sa súčasťou vlády Igora Matoviča so stranami OĽANO, SME RODINA a SaS. Od augusta 2020 je predsedníčkou strany Veronika Remišová.

Dejiny
------

### Vznik

Úmysel pokračovať v politike cez založenie politickej strany oznámil vtedajší končiaci prezident SR Andrej Kiska 3. apríla 2019. Na sociálnych sieťach začal jeho projekt fungovať pod heslom *+1 / Je nás viac*. Názov a ciele budúcej strany boli oficiálne ohlásené na tlačovej konferencii v Banskej Bystrici 17. júna 2019. Do straníckej politiky vstúpili s heslom: „*Vráťme Slovensko všetkým ľuďom*".

5. augusta 2019 odovzdal Andrej Kiska potrebné podpisy na registráciu strany, ktorú nazval ZA ĽUDÍ. V krátkom vyhlásení kritizoval najmä pokračovanie vyšetrovania svojich daňových deliktov. Krátenie daní, ktoré priznal a dane doplatil, čo považoval za vykonštruovanú kauzu. *„Potvrdilo sa to, o čom som dlhodobo hovoril a dnes to má už polícia v písomnej forme. Našu krajinu si privlastnilo veľa ľudí, ktorí si myslia, že majú právo niekoho obviniť a vykonštruovať na neho niečo. A spravia všetko preto, aby toho človeka obvinili. Zneužijú na to políciu a prokuratúru"*, vyhlásil Kiska. Podľa Kisku bolo dôležité, aby moc patrila ľuďom *„Nesmieme dopustiť aby našu krajinu ovládalo pár ľudí"*, doplnil bývalý prezident. Strana bola oficiálne zaregistrovaná 2. septembra 2019.

Strana spolupracovala aj s Ivetou Radičovou, ktorá sa spolupodieľala na tvorbe programu. Na tlačovku, kde boli predstavené osobnosti strany, neprišla. Zo strán PS a SPOLU mu k strane zagratulovali a odkázali, že majú spoločných oveľa viac cieľov, ako si pôvodne mysleli. Vystúpenie predsedu strany SPOLU Miroslava Beblavého na ustanovujúcom sneme kritizujúce prebytočný vznik strany bolo však vnímané nevhodne a kontroverzne.

Kiska si osvojil naratív "Mafiánsky štát", ktorý do politického diskurzu po vražde Jána Kuciaka a Martiny Kušnírovej vniesla demonštrácia na námestí SNP, ktorú organizovalo OĽANO už 28. februára 2018. Kiska dňa 7. marca 2018 upozornil na to, že Slovenská informačná služba (SIS) dlhodobo upozorňovala členov vlády na pôsobenie talianskej mafie na východnom Slovensku. Kiska potom o Mafiánskom štáte hovoril verejne aj na festivale Pohoda 7. júla 2018 (posledný krát verejne ako prezident).14. júl 2018 v diskusii Pod lampou argumentoval bojom s mafiánskym štátom ako s dôvodom na založenie vastnej strany.

Prakticky hneď po vzniku začala strana s kampaňou do parlamentných volieb. ZA ĽUDÍ sa v novembri 2019 pridali k tzv. dohode o neútočení volebnej koalície Progresívne Slovensko-SPOLU a strany KDH. Koncom roka 2019 a začiatkom roka 2020 strana pravidelne v prieskumoch verejnej mienky dosahovala podporu okolo 10 % opýtaných, v novembri 2019 bola v prieskumoch najsilnejšou opozičnou stranou. Vo voľbách vo februári 2020 však strana získala len 5,77 % hlasov, čo bolo vzhľadom na očakávania silnej prezidentskej strany prezidenta Kisku a predošlé prieskumy verejnej mienky sklamaním.

### Volebné obdobie 2020 – 2024

Po parlamentných voľbách začala strana viesť rokovania o koaličnej vlády s predsedom víťaznej strany OĽANO Igorom Matovičom. Predseda Kiska sa postupne z rokovaní o koalícii pre proklamované zdravotné problémy stiahol a do vzniku novej vlády ich viedla podpredsedníčka Veronika Remišová. ZA ĽUDÍ získala 12 poslaneckých mandátov. Na základe koaličných rokovaní získalo ZA ĽUDÍ dva rezorty – Mária Kolíková sa stala ministerkou spravodlivosti a Remišová podpredsedníčkou vlády pre investície a informatizáciu, od 1. júla ministerkou novovzniknutého rezortu. Juraj Šeliga sa stal podpredsedom parlamentu. Andrej Kiska si svoj poslanecký mandát neprevzal a čoskoro ohlásil koniec v politike aj plánované ukončenie pôsobenia vo funkcii predsedu strany, čo zrealizoval po sneme strany v auguste 2020.

Na sneme v Trenčianskych Tepliciach 8. augusta 2020 bola zvolené nové vedenie strany. Vo voľbe predsedu porazila Veronika Remišová primátora Hlohovca, Miroslava Kollára, pomerom hlasov 76:33. Zúčastnili sa ho 108 delegátov, z toho 90 z regionálnych štruktúr. Predseda strany následne navrhuje členov predsedníctva. Juraj Šeliga ešte pred snemom oznámil, že na predsedu kandidovať nebude. Remišovú podporil odchádzajúci Kiska, 50 okresných snemov a viacero osobností strany. Kollára podporilo 13 okresných snemov a viacero osobností strany, okrem iného aj nekandidujúci Šeliga. Remišová je vnímaná viac ako Kiskova pokračovateľka. Kiska budoval ZA ĽUDÍ ako „*nevyhranenú a široko rozkročenú stredovú stranu*". Na rozdiel od Remišovej bol Kollár viac otvorený spájaniu s inými stranami a chcel stranu presnejšie názorovo určiť. Podľa Denníka N bola favoritkou Remišová. Po zvolení Remišová povedala „*Chcem, aby vízia, ktorú Andrej [Kiska] nastavil, žila ďalej, aby sme boli modernou, európskou stredovou stranou. Takáto stredová alternatíva na politickej scéne nie je, my sme jediná takáto alternatíva*". Po svojom víťazstve Remišová najprv odmietla zaradiť Kollára do predsedníctva strany, po tlaku Žitňanskej a Šeligu ustúpila.

  

Na začiatku roku 2021 odišli zo strany dvaja poslanci pre nesúhlas s riadením strany a vlády. Miroslav Kollár odišiel vo februári  kvôli nezhodám v strane a s nesúhlasom s riadením pandémie. Ako primátor Hlohovca kritizoval povinné celoplošné testovanie, ktoré sa zriadilo začiatkom roka 2021. Po mesiacoch v apríli vstúpil do strany SPOLU – občianska demokracia. 

V marci odišiel zo strany aj poslanec Tomáš Valášek v deň dovozu ruskej vakcíny Sputnik V  , ktorú mesiace pred kúpou kritizoval na tlačových besedách Za ľudí. O dovoze sa dozvedel z médií, keď potajomky vojenské lietadlo doviezlo vakcíny na Košické letisko, kde si vtedajší predseda vlády spravil z toho tlačovú besedu. Po mesiaci vstúpil do strany Progresívne Slovensko, ktorého hodnoty zdieľa. 

Na začiatku septembra 2021 zo strany odišli poslanci okolo Márie Kolíkovej do SaS. Strana preto stratila 6 poslancov a v strane ZA ĽUDÍ ostali iba 4 poslanci NR SR, a tak nemá strana ZA ĽUDÍ klub v NR SR. 

Po vládnej kríze, ktorá vyvrcholila odstúpením ministrov za SaS si Mária Kolíková uplatnila svoj poslanecký mandát. Keďže Mária Kolíková bola vo voľbách v roku 2020 zvolená za stranu ZA ĽUDÍ tak po uplatnení jej mandátu strana prišla o jedného poslanca. Tým pádom strane klesol počet poslancov zo 4 na 3.

V apríli dvojica poslancov, Juraj Šeliga a Jana Žitňanská, oznámili svoj odchod zo strany, spolu s ďalšími predstaviteľmi. Zároveň ukončili pôsobenie v straníckom predsedníctve. V súčasnosti pôsobia v parlamentne ako nezaradení a nestranícki poslanci. Po ich odchode sa počet poslancov strany znížil na jedného poslanca (Miriam Šuteková).

Začiatkom júla 2023 strana Za ľudí spolu so stranami OĽANO a priatelia a Kresťanská únia oznámila, že v parlamentných voľbách v roku 2023 budú tieto strany kandidovať v koalícii čo znamená, že na vstup do parlamentu budú potrebovať 7 %.

Vedenie strany
--------------

### Ustanovujúci snem Košice (2019-2020)

Na ustanovujúcom sneme 28. septembra 2019 bolo zvolené predsedníctvo v zložení: Andrej Kiska, predseda a podpredsedovia: Veronika Remišová, Jana Žitňanská, Vladimír Ledecký, Juraj Šeliga a Michal Luciak.

Členovia predsedníctva: Mária Kolíková, Miroslav Kollár, Marek Hattas, Tomáš Valášek, Vladimíra Marcinková, Marek Antal, Martin Oravec, Viera Leščáková, Roman Krpelan, Tomáš Lehotský, Alexandra Pivková, Vladimír Dolinay a Vladimír Škola.

### Snem Trenčianske Teplice (august 2020)

Na sneme strana tiež zvýšila počet svojich podpredsedov na sedem. K pôvodnej zostave Juraj Šeliga, Jana Žitňanská, Vladimír Ledecký a Michal Luciak pribudla Mária Kolíková (ministerka spravodlivosti) a dve poslankyne parlamentu Viera Leščáková a Miriam Šuteková. Po sneme malo predsedníctvo 24 členov. Pô rôznych vnútrostraníckych konfliktov sa počet členov predsedníctva znížil.

* Veronika Remišová – predsedníčka
	+ Mária Kolíková – podpredsedníčka (do 2021)
	+ Vladimír Ledecký – podpredseda (do 2023)
	+ Viera Leščáková – podpredsedníčka
	+ Michal Luciak – podpredseda (do 2021)
	+ Juraj Šeliga – podpredseda (do 31. marca 2023)
	+ Miriam Šuteková – podpredsedníčka
	+ Jana Žitňanská – podpredsedníčka (do 31. marca 2023)

Ideológia strany
----------------

Za ľudí je stranou politického stredu. Základný programový dokument predstavila strana na ustanovujúcom sneme v septembri 2019. Svoju kompetentnosť strana komunikuje tým, že sa im podarilo riešiť problémy na nižšej úrovni, a ponúkajú svoje skúsenosti a zručnosti aj do národnej politiky.

### Postoj k registrovaným partnerstvám

Spoluzakladateľ strany Andrej Kiska bol prvým slovenským prezidentom, ktorý prijal LGBT aktivistov a vyjadril im podporu. Po stretnutí v decembri 2017 vyzval k diskusii o zákonnom schválení partnerstva homosexuálov. Diskusiou chce napraviť podľa neho negatívny dopad tzv. referenda o rodine, ktoré napriek neúspešnosti zakonzervovalo súčasný stav: „*Žiaľ, výsledkom bolo, že sa skončila akákoľvek racionálna snaha zabezpečiť jednotlivcom žijúcim mimo manželstva aspoň minimálny štandard právnej ochrany.*" uviedol Kiska.

Dňa 17. júna 2019 pre Konzervatívny denník Postoj prezident Kiska uviedol, že jeho strana nebude presadzovať registrované partnerstvá. Na túto tému sa prezident vyjadril takto: „*Predsa všetci takých ľudí poznáme a všetci vieme, že to nie sú horší ľudia, naopak, musia sa boriť s rôznymi predsudkami. Poznáme všetci osobne takéto príbehy. Prístup k zdravotnej dokumentácii blízkej osoby alebo dedenie? Prosím, ale to sa predsa dá vyriešiť aj bez registrovaného partnerstva. Vnímam totiž aj právnu rovinu, že zavedenie registrovaných partnerstiev vytvára predpoklad pre zavedenie manželstiev rovnakého pohlavia."*

### Postoj k tzv. rómskej otázke

Garantom riešenia rómskej problematiky v strane je starosta Spišského Hrhova Vladimír Ledecký.

Úspešný príbeh Rómov zo Spišského Hrhova bol aj jedinou témou rozhovoru Georga Sorosa s Andrejom Kiskom. Americký filantrop pochádzajúci z Maďarska sa o úspešnom príbehu slovenských Rómov dočítal v The New York Times a preto zavolal prezidenta Kisku na rozhovor aby sa dozvedel viac. Na stretnutí bol aj syn Andrew Soros a traja Kiskovi poradcovia, čo svedčí o dlhodobo vysokom záujme Andreja Kisku o Rómov.

Podľa informácií The New York Times, obec je príkladom prosperity vďaka Rómom.

Volebné výsledky
----------------

Výsledky volieb do Národnej rady SR, v ktorých sa zúčastnila strana ZA ĽUDÍ.

| Voľby | Počet hlasov | Počet hlasov % | Počet mandátov | Umiestnenie | Parlamentné postavenie |
| --- | --- | --- | --- | --- | --- |
| 2020 | 166 325 | 5,77% | 12 / 150 | 6. miesto | koalícia s OĽaNO, SaS a Sme rodina |
| 2023 | *264 137*\* | *8,89%*\* | 16 / 150 | 4. miesto | opozícia |

\* Ako koalícia so stranami OĽANO A PRIATELIA a Kresťanská únia. ZA ĽUDÍ získalo 1 poslanecký mandát.

### Mapy volebných výsledkov

* Volebné výsledky vo voľbách do NR SR 2020Volebné výsledky vo voľbách do NR SR 2020
* Volebné výsledky vo voľbách do NR SR 2023 (ako koalícia s OĽANO a KÚ)Volebné výsledky vo voľbách do NR SR 2023 (ako koalícia s OĽANO a KÚ)

Volebné preferencie
-------------------

### Volebné preferencie strany v percentách podľa agentúry FOCUS

| Rok | I | II | III | IV | V | VI1./VI2. | VII | VIII1./VIII2. | IX | X | XI | XII |
| --- | --- | --- | --- | --- | --- | --- | --- | --- | --- | --- | --- | --- |
| **2019** |. |. |. |. |. | **6,2/5,2** |. | **5,2/5,0/5,5** | **6,5** | **9,1** | **10,6** | **9,2** |
| **2020** | **10,3**/**10,8** | **8,2** | **5,2** | 3,2 | 4,3 | 3,61/3,52 |. |. | 3,9 | 4,8 | 4,1 | 4,4 |
| **2021** | 4,2 |  |  |  | 3,5 | 3,4 |  |  | 2,2 | 2,8 |  | 2,1 |
| 2022 | 3,0 |  |  | 2,5 |  | 3,1/2,1 |  |  |  |  |  |  |

1 prieskum vykonaný bez zaradenia strany Petra Pellegriniho

2 prieskum vykonaný so stranou Petra Pellegriniho

### Volebné preferencie strany v percentách podľa agentúry AKO

| Rok | I | II | III | IV | V | VI | VII | VIII | IX | X | XI | XII |
| --- | --- | --- | --- | --- | --- | --- | --- | --- | --- | --- | --- | --- |
| **2019** |. |. |. |. |. |. |. |. | **8,8** |. |. |. |
| **2020** |. |. |. | 3,0 |. |. | 4,0 |. |. | 4,2 |. | 4,7 |
| **2021** |. | **5,4** |  |  | 4,0 | 3,6 | 3,1 | 3,0 | 1,7 | 2,1 | 2,2 | 2,4 |
| 2022 | 2,2 | 2,3 |. | 2,0 | 2,1 | 2,2 | 2,2 | 2,1 | 2,3 |  |  |  |

### Volebné preferencie strany v percentách podľa agentúry POLIS

| Rok | I | II | III | IV | V | VI | VII | VIII | IX | X | XI | XII |
| --- | --- | --- | --- | --- | --- | --- | --- | --- | --- | --- | --- | --- |
| **2019** |. |. |. |. |. | **5,2** |. |. |. |. |. |. |
| **2020** |  |  |  |  |  |  |  |  |  |  |  |  |
| **2021** | **5,1** |  |  |  |  |  |  |  |  |  |  |  |
| 2022 |  |  |  | 2,3 |  |  |  |  |  |  |  |  |

Hrubo vyznačené preferencie znamenajú prekročenie hranice 5 % potrebnej na vstup do NR SR.

Predstavitelia strany
---------------------

### Predsedovia

* Andrej Kiska (2019-2020)
* Veronika Remišová (od 2020)

Referencie
----------

1. ↑  MIKUŠOVIČ, Dušan. Šeliga vstupuje do Kiskovej strany: Oboch nás beriem ako umiernených konzervatívcov. *Denník N* (Bratislava: N Press), 2019-06-06. Vyžaduje predplatné. Dostupné online [cit. 2019-06-17]. ISSN 1339-844X.
2. ↑  lm. Hattas sa rozhodol, ide ku Kiskovi: Je oveľa ďalej ako Progresívne Slovensko. *Hospodárske noviny* (Bratislava: MAFRA Slovakia), 2019-06-17. Vyžaduje predplatné. Dostupné online [cit. 2019-06-17]. ISSN 1336-1996.
3. 1 2 3  Za ľudí. *Najčastejšie otázky* [online]. Za ľudí, [cit. 2019-06-17]. Dostupné online.
4. ↑   *Výročná správa* [online]. Bratislava: Ministerstvo vnútra Slovenskej republiky, [cit. 2023-07-29]. Dostupné online.
5. ↑  TA3 TASR SITA. Kiska oficiálne oznámil založenie strany Za ľudí. Má päť priorít. *TA3* (Bratislava: C.E.N.), 2019-06-17. Dostupné online [cit. 2019-06-18]. Archivované 2019-06-18 z originálu.
6. ↑  DEBNÁR, Ján. *Ministerstvo vnútra zaregistrovalo Kiskovu stranu Za ľudí* [online]. Aktuality.sk, 2.9.2019, [cit. 2019-09-02]. Dostupné online.
7. 1 2  SITA; BEJDA, Róbert; LENDEL, Michal. Strana exprezidenta Kisku si zvolila, kto ju povedie do volieb (minúta po minúte). *SME* (Bratislava: Petit Press), 2019-09-28. Dostupné online [cit. 2019-09-28]. ISSN 1335-4418.
8. ↑  FILOVÁ, Katarína. Prezident Kiska oznámil, že založí politickú stranu. *Pravda* (Bratislava: Perex), 2019-04-03. Dostupné online [cit. 2020-08-09]. ISSN 1336-197X.
9. 1 2  KRBATOVÁ, Lucia Praus. Kiska predstavil svoju stranu Za ľudí, sú v nej viacerí primátori aj starostovia. *SME* (Bratislava: Petit Press), 2019-06-17. Dostupné online [cit. 2019-06-17]. ISSN 1335-4418.
10. ↑  MIKUŠOVIČ, Dušan. Kiska spustil bilbordovú predkampaň na svoju stranu. Má slogan „Vráťme Slovensko všetkým ľuďom". *Denník N* (Bratislava: N Press), 2019-06-01. Dostupné online [cit. 2019-06-17]. ISSN 1339-844X.
11. ↑  TASR. Ukázalo sa, že Smer kontroluje našu krajinu. Nesmieme to dopustiť, vyhlásil Kiska. *Hospodárske noviny* (Bratislava: MAFRA Slovakia, a.s.), 2019-08-05. Dostupné online [cit. 2019-08-05].
12. ↑  ŠIMEČKA, Martin M.. Beblavý u Kisku: Nová epizóda z dejín politickej neokrôchanosti. *Denník N* (Bratislava: N Press), 2019-09-30. Dostupné online [cit. 2020-08-09]. ISSN 1339-844X.
13. ↑  AKTUALITY.SK. *Kiska sa pýta: Prečo vláda roky ignorovala varovania SIS?* [online]. Aktuality.sk, [cit. 2021-09-09]. Dostupné online.
14. ↑   *Pohoda 2018: Treba hovoriť pravdu. Slovensko je mafiánsky štát* [online]. [Cit. 2021-09-09]. Dostupné online.
15. ↑  HRÍB, Štefan. *Andrej Kiska: Idem do toho!* [online]. .týždeň - iný pohľad na spoločnosť, 2018-07-14, [cit. 2021-09-09]. Dostupné online.
16. ↑  BEDNÁROVÁ, Martina. Za ľudí sa pridala k dohode o neútočení. Dvere má otvorené aj SaS, Matoviča neoslovili. *.týždeň* (Bratislava: W PRESS), 2019-11-11. Dostupné online [cit. 2019-12-13]. ISSN 1336-653X.
17. ↑  TASR. Prezidentka poverila Remišovú riadením nového ministerstva. *Pravda* (Bratislava: Perex), 2020-07-01. Dostupné online [cit. 2020-08-09]. ISSN 1336-197X.
18. ↑  MIKUŠOVIČ, Dušan. Kiska končí. Z politiky odchádza človek, ktorý ako prvý porazil Fica – a ten sa mu odplatil vojnou. *Denník N* (Bratislava: N Press), 2020-08-08. Dostupné online [cit. 2020-08-09]. ISSN 1339-844X.
19. 1 2  MIKUŠOVIČ, Dušan. Remišová si ide v súboji o predsedu Za ľudí po víťazstvo, no Kollára podporili známe tváre strany aj so Žitňanskou. *Denník N* (Bratislava: N Press), 2020-08-05. Dostupné online [cit. 2020-08-07]. ISSN 1339-844X.
20. 1 2  ONUFEROVÁ, Marianna. Remišová je novou predsedníčkou Za ľudí, Kiska v politike končí. *Denník N* (Bratislava: N Press), 2020-08-08. Dostupné online [cit. 2020-08-09]. ISSN 1339-844X.
21. ↑  BARIAK, Ladislav. Remišová odmietala v predsedníctve Kollára. Podpredsedovia chceli rezignovať. *Aktuality.sk* (Bratislava: Ringier Axel Springer Slovakia), Správy. Dostupné online [cit. 2020-08-09].
22. ↑  TASR. Juraj Šeliga a Jana Žitňanská končia v strane Za ľudí. *Aktuality.sk* (Bratislava: Ringier Axel Springer Slovakia), 2023-04-03. Dostupné online [cit. 2023-04-03].
23. 1 2   *[Tím] : Ochotní a schopní* [online]. Bratislava: Za ľudí, [cit. 2019-09-28]. Dostupné online.
24. ↑  Základný programový dokument
25. ↑  MAGUŠIN, Matúš Baňovič, Michal Oláh, Michal. *Ako bude vyzerať Kiskova nová strana a čo môže dosiahnuť (veľká analýza)* [online]. .týždeň - iný pohľad na spoločnosť, 2019-06-15, [cit. 2020-01-03]. Dostupné online.
26. ↑  GEHREROVÁ, Ria. Kiska prijal LGBT aktivistov, chce obnoviť diskusiu o partnerstvách ľudí rovnakého pohlavia. *Denník N* (Bratislava: N Press), 2017-12-11. Dostupné online [cit. 2018-03-28]. ISSN 1339-844X.
27. ↑
28. ↑  LYMAN, Rick. Slovak Village Prospers in Partnership With Roma Residents It Once Shunned. *The New York Times* (New York: A. G. Sulzberger), 2017-09-09. Dostupné online [cit. 2019-09-02].
29. ↑  tba, maho. Najnovší prieskum: Kiskova nová strana by sa tesne dostala do parlamentu, SaS padá. *Hospodárske noviny* (Bratislava: MAFRA Slovakia), 2019-06-12. Dostupné online [cit. 2019-06-17]. ISSN 1336-1996.
30. ↑
31. ↑  KRBATOVÁ, Lucia Praus. Prieskum: Smer zvuk Gorily neohrozil, Za ľudí rastie a PS-Spolu klesá. *SME* (Bratislava: Petit Press), 2019-10-27. Dostupné online [cit. 2019-10-27]. ISSN 1335-4418.
32. ↑   *Najnovší prieskum AKO pre HN: Kiskova strana preskočila Matoviča aj Kollára, kotlebovci padli* [online]. slovensko.hnonline.sk, [cit. 2019-09-07]. Dostupné online.
33. ↑   *Správy RTVS* [online]. www.facebook.com, [cit. 2019-09-07]. Dostupné online.

Externé odkazy
--------------


|  |  |
| --- | --- |
| Portal | Slovenský portálPolitický portál |

* Oficiálna stránka strany
* ZA ĽUDÍ v registri strán MV SR

  


| * z
* d
* u
Politické strany a hnutia na Slovensku |
| --- |
| Parlamentné strany | 
* HLAS – sociálna demokracia
* Kresťanská únia
* KDH
* Progresívne Slovensko
* SaS
* SNS
* SLOVENSKO
* SMER – SD
* ZA ĽUDÍ
* ŽIVOT

 |
| Mimoparlamentné strany | 
* ApS
* Demokrati
* Demokrati Slovenska
* DS
* DOMOV-NS
* FÓRUM
* JABLKO
* KARMA
* KSS
* Košická strana
* ĽS Naše Slovensko
* MES
* MOST – HÍD 2023
* MySlovensko
* NK/NEKA
* NOVA
* OKS
* ODS – Občianski demokrati Slovenska
* Piráti
* PSN
* PRINCÍP
* REPUBLIKA
* SDKÚ – DS
* SIM
* Skúsme to inak
* Slovenská ľudová strana (SĽS)
* Slovenské Hnutie Obrody
* Slovenský PATRIOT
* SLOVEXIT
* SME RODINA
* Socialisti.sk
* SOM SLOVENSKO
* SOSK
* SPOLOČNE OBČANIA SLOVENSKA
* SPRAVODLIVOSŤ
* STAROSTOVIA A NEZÁVISLÍ KANDIDÁTI
* STRANA MODERNÉHO SLOVENSKA (SMS)
* SRK
* SRDCE vlastenci a dôchodcovia – SNJ
* SZÖVETSÉG – ALIANCIA
* Team Bratislava
* Tím Kraj Nitra
* TÍM RUŽINOV
* ÚSVIT
* Vlastenecký blok
* Volt SK
* ZDRAVÝ ROZUM
* Zmena zdola, DÚ

 |
| Zaniknuté strany | 
* ADS
* ANO
* APR
* AZEN
* DS
* DÚ
* DÚS
* DOBRÁ VOĽBA (DV)
* DOMA DOBRE
* EDS
* HPSR
* ĽS-HZDS
* HZDS
* IDEA
* JS
* KSS ’91
* KDS
* Kresťanskí demokrati
* Mladí ľudia
* MOS
* MS
* MÁME TOHO DOSŤ !
* MOST – HÍD
* NAJ
* NDS
* NAS
* ND
* OK
* OL
* PATRIOTI
* PSNS
* PRÁVO A SPRAVODLIVOSŤ
* PD
* RIS
* RSS
* SDK
* SKS
* Slovenská liga
* SMK-MKP
* SNJ
* SLNKO
* SLOVENSKO DO TOHO !
* SP
* SP-NS
* SDA
* SDSS
* Spolužitie
* SDĽ (1990)
* SDĽ (2005)
* SOP
* SRÚS
* STS
* SZ
* SZS
* SZSZO
* TIP
* ŠANCA
* VLASŤ
* ZRS
* ZV
* Z-SNP
* ZKS

 |
| *Aktualizované k 12. februáru 2024. Medzi súčasné strany nie sú zahrnuté strany v likvidácii. Obsahuje len strany pôsobiace na Slovensku po 1. januári 1993.***^1**  Strany so zastúpením medzi nezaradenými poslancami |